4 ทางเลือกเริ่มต้นลงทุนหุ้นอเมริกาได้แก่อะไรบ้าง
1.หุ้น Blue-Chip เป็นหุ้นของบริษัทที่อยู่ในตลาดมาอย่างยาวนาน แม้ไม่ได้เป็นจุดสนใจมากแต่ก็มีความเก่าแก่ มั่นคง หากมีการเปลี่ยนแปลงของตลาดหรือเศรษฐกิจ บริษัทเหล่านี้มักจะรับมือได้ดี หุ้น Blue chips เหมาะกับนักลงทุนหน้าใหม่ เพราะคาดการณ์การเปลี่ยนแปลงได้ง่ายกว่า เสี่ยงต่ำกว่าหุ้นประเภทอื่น หุ้น Blue-chip ส่วนใหญ่มักอยู่ในดัชนี S&P 500 ที่ติดตามผลการดำเนินงานบริษัทใหญ่ในแต่ละอุตสาหกรรม เป็นบริษัทที่เติบโตต่อเนื่องหลายปี ตัวอย่างหุ้นในกลุ่มนี้ได้แก่ Walmart, Visa และ Apple   
2. หุ้นเน้นคุณค่า (Valued Stock) การลงทุนในหุ้นคุณค่า คือการหาหุ้นที่ราคาต่ำกว่าความเป็นจริงผ่านการวิเคราะห์การเงินของบริษัท การลงทุนเน้นคุณค่าเองก็เป็นหลักการ-ความเชื่อของนักลงทุนชื่อดังหลาย ๆ ท่าน หนึ่งในนั้นคือ วอร์เรน บัฟเฟ็ต ดัชนี S&P Global Index รวมเอาหุ้นคุณค่าเข้าไว้ด้วยกัน โดยใช้เกณฑ์พิจารณา 3 ส่วน คือ สัดส่วน มูลค่าทางบัญชีต่อหุ้น, กำไร, และ ยอดขายต่อหุ้น บริษัทในดัชนีนี้ที่เราคุ้นชื่ออาทิ เช่น JP Morgan Chase (JPM), Bank of America (BAC), และ Walt Disney Company (DIS).   
3. หุ้นปันผล (Dividend Stock) นักลงทุนบางกลุ่มก็เน้นลงทุนเพื่อสร้างรายรับอีกทาง ผ่านหุ้นปันผล เงินปันผลคือเงินส่วนหนึ่งที่บริษัทเตรียมไว้จ่ายผู้ถือหุ้น หลายบริษัทจ่ายแบบรายไตรมาส อาจจะจ่ายเป็นเงินสดหรืออาจนำไปลงทุนต่อหุ้น หากมองหาหุ้นปันผลอาจพิจารณาได้จากประวัติการจ่ายปันผล ซึ่งแสดงถึงสภาพทางการเงินของบริษัทในระยะยาว หุ้นปันผลดีในดัชนี S&P Global Index ที่มีการปรับเพิ่มเงินปันผลต่อเนื่อง 25 ปี เช่น Albemarle (ALB), Nucor (NUE), และ Chubb Limited (CB).
4. หุ้นเติบโต (Growth Stock) หลาย ๆ ดัชนีของ S&P Dow Jones ใช้เกณฑ์ 3 ด้านในการคัดหุ้นเติบโต ได้แก่ การเติบโตของยอดขาย, อัตราการเปลี่ยนแปลงของกำไรสุทธิต่อราคา และ โมเมนตัม บริษัทที่เข้าเกณฑ์นี้ที่เรารู้จักกันดี โดยมาจะเป็นหุ้น Tech เช่น Netflix (NFLX), Amazon (AMZN), และ Meta (FB) หรือ Facebook กำไรของหุ้นเติบโตมักจะโตเร็วกว่าตลาด ในหลาย ๆ ครั้ง บริษัทสตาร์ทอัพในตลาดหุ้นมักจะเป็นหุ้นในหมวดนี้ โดยเฉพาะในภาคเทคโนโลยี แม้จะเสี่ยงสูงแต่ก็แลกมาด้วยโอกาสในการเติบโตที่รวดเร็ว
5.ความรู้ทางการเงิน